Ráugrott a sajtó Harry hercegre, ezúttal képmutatással vádolják
A herceg nem rég jelentette ki, hogy a globális felmelegedés az emberiség „legsúlyosabb problémája.” Ennek ellenére egy sporteseményről magángéppel repült haza.
Harry herceg indulatosan és nyomatékossá téve a problémát beszélt három hónapja a klímaváltozásról, ám tette ellentmond akkori szavainak.

A herceg, miután részt vett egy jótékonysági lovaspóló versenyen, egy húszfős magángéppel utazott haza – Írja The Sun. A coloradói Aspenből sietett haza családjához Kaliforniába. Bár a Jet elvileg nem az övé, hanem egy csapattársáé, mégis hipokritának hívta a királyi család életrajzírója.

,,Ez iszonyatosan hipokritának tűnik a sok klímaváltozással kapcsolatos mondanivalója után” – mondta Tom Quinn.

,,Minden jel szerint Harry úgy látja, hogy képes irányt mutatni a világnak, miközben a saját viselkedése nem számít” – tette hozzá gúnyosan az író.

A hercegnek nem ez az első ilyen esete. Meghan hercegné pedig rendszeresen utazik magángéppel. Házasságuk óta tízből hat utat azzal tett meg.
angol királyi család hipokrita